
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 368 

' ' 1 Ιουνίου 1998 


ΠΕΡ ΙΕΧΟΜ ΕΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης 
σε κτίριο το οποίο έχει χαρακτηρισθεί ως διατηρη¬ 
τέο και βρίσκεται εντός του ρυμοτομικού σχεδίου 

δήμου Πατρέων (ν. Αχαίας». 

Τροποποίηση εγκεκριμένου ρυμοτομικού σχεδίου 

Αιγάλεω στο Ο.Τ. 757. 

Αναγνώριση της ιδιωτικής παρόδου Δημοτική ότι υ¬ 
πάρχει πριν από το έτος 1923 στην Αμφίκλεια Ν. 
Φθιώτιδας. 

ΑΠΟΦΑΣΕΙΣ 

Ειδοποίηση παρακαταθέσεως αποζημιώσεως ρυμο¬ 
το μού μενών ακινήτων στο Δ. Καστοριάς. 


ΠΟΛΕΟΔΟΜΙΑ 


ΑΠΟΦΑΣΕΙΣ 

Αοι θ. 12 426/2731 0) 

Καθορισμός ειδικών όρων και περιορισμών δόμησης σε 
κτίριο το οποίο έχει χαρακτηρισθεί ως διατηρητέο και 
βρίσκεται εντός του ρυμοτομικού σχεδίου δήμου 
Πατρέων (Ν. Αχαίας). 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α’ 210), 
που τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
ΤΟΚ” και άλλες διατάξεις» (Α' 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137), που προ¬ 
στέθηκε με το άρθρο 27 του Ν. 2081/1992 (Α' 154) και α- 
ντικαταστάθηκε με την παρ. 2α του άρθρου 1 του Ν. 
2469/1997 (Α’ 38). 


3. Την αριθ. Δ17α/03/99/Φ.2.2.1/29.10.1996 απόφαση 
του Πρωθυπουργού και του Υπουργού Περιβάλλοντος, 
Χωροταξίας και Δημοσίων Έργων «Ανάθεση αρμοδιοτή¬ 
των του Υπουργού Περιβάλλοντος, Χωροταξίας και 
Δημοσίων Έργων στους Υφυπουργούς Περιβάλλοντος, 
Χωροταξίας και Δημοσίων Έργων Χρήστα Βερελή και 
Θεόδωρο Κολιοπάνο» (1006Β/4.11.1996). 

4. Τις διατάξεις της παρ. Β του άρθρου 1 του Π.Δ/τος 

1 28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 

2 διανομαρχιακού επιπέδου του Υπουργείου 
Περιβάλλοντος, Χωροταξίας και Δημοσίων Έργων» (Α’ 9). 

5. Την από 21.11-1997 αιτιολογική έκθεση της 

3 Διεύθυνσης Πολεοδομικού Σχεδιασμού - Τμήμα 
Παραδοσιακών Οικισμών. 

6. Την από 25.11.1997 σύμφωνη γνώμη της ενδιαφερό- 
μενης Αναστασίας Τραγουστή (αρ. πρωτ. Υ.ΠΕ.ΧΩ.Δ.Ε. 
36395/11474/9.12,1997). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Στο κτίριο που βρίσκεται επί της οδού Τσαμαδού αρ. 
45 του ρυμοτομικού σχεδίου του δήμου Πατρέων (ν. 
Αχαίας), το οποίο έχει χαρακτηρισθεί ως διατηρητέο με 
την 92507/6959/7.11.1994 απόφαση του Υπουργού 
Περιβάλλοντος, Χωροταξίας και Δημοσίων Έργων (Δ’ 
1254) φερόμενο ως ιδιοκτησία Αναστασίας Τραγουστή, 
τέως ιδιοκτησία Α.Γ. Χριστόπουλου και Σία Ε.Ε., καθορί¬ 
ζονται ειδικοί όροι και περιορισμοί δόμησης ως εξής: 

α. Επιτρέπεται η αποκατάσταση του κτιρίου σύμφωνα 
με τη μελέτη που εγκρίθηκε από την Α/θμια Επιτροπή 
Πολεοδομικού και Αρχιτεκτονικού Ελέγχου (ΕΠΑΕ), μετο 
54/13.10.1997 πρακτικό της. 

β. Επιβάλλεται η σύνταξη πλήρους στατικής μελέτης 
σύμφωνα με την οποία πρέπει να γίνει η κατασκευή του 
φέροντα οργανισμού, ώστε να μη θιγεί κανένα απόταδια- 
κοσμητικά στοιχεία του κτιρίου. 

2. Κατά τα λοιπά εξακολουθούν να ισχύουν οι διατάξεις 
της παραπάνω απόφασης. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαΐου 1998 

Ο ΥΦΥΠΟΥΡΓΟΣ 

θ. ΚΟΛΙΟΠΑΝΟΣ 
-♦- 

Αρΐθ._224 ( ζ ) 

Τροποποίηση εγκεκριμένου ρυμοτομικού σχεδίου 
Αιγάλεω στο Ο.Τ. 757. 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΙΓΑΛΕΩ 
(Συνεδρίαση 9/29.4.1998) 

Αφού έλαβε υπόψη του: 

1. Τις διατάξεις του Ν .Δ. της 27ης Ιουλίου 1923 περί σχε¬ 
δίων πόλεων, όπως μεταγενέστερα τροποποιήθηκαν και 
συμπληρώθηκαν και ειδικότερα τα άρθρα 3 και 70 αυτού. 

2. Τις διατάξεις του Ν. 947/79 «περί οικιστικών 
περιοχών» (ΦΕΚ 196/Α) και ειδικότερα το άρθρο 62 παρ. 
1 . 

3. Το άρθρο 1/30.3.90 Π.Δ/γμα (ΦΕΚΔ/208/10.4.90), με 
το οποίο μεταβιβάστηκε στο Δήμο Αιγάλεω η αρμοδιότη¬ 
τα έγκρισης τροποποιήσεων ρυμοτομικών σχεδίων και ε¬ 
πιβολής προκηπίων. 


4. Την με αριθμ. 575/97 απόφαση του Δημοτικού 
Συμβουλίου, η οποία αφορά στην τροποποίηση του εγκε- 
κρ. ρυμοτ. σχεδίου στο Ο.Τ. 757. 

5. Το με αριθμ. 12/98 πρακτικό του ΣΧΟΠ, με το οποίο 
γνωμοδοτεί κατά την εισήγηση, μετά από διαλογική συ¬ 
ζήτηση, αποφασίζει ομόφωνα: 

Εγκρίνει την τροποποίηση του εγκεκρ. ρυμοτ. σχεδίου 
στο Ο.Τ. 757 και συγκεκριμένα το χαρακτηρισμό του υπό 
τα στοιχεία ΑΒΓΔΕΑ χώρου σε χώρο πρασίνου και πολιτι¬ 
στικών λειτουργιών, καθώς επίσης και τη μετάθεση τμή¬ 
ματος του ήδη εγκεκριμένου πεζοδρόμου (ΦΕΚ 
372/Δ/87), όπως ακριβώς φαίνεται στο σχετικό πρωτότυ¬ 
πο διάγραμμα κλιμ. 1:500, το οποίο διαβιβάστηκε στο 
Δήμο από το ΣΧΟΠ Νομαρχίας Αθηνών και συνοπτικότου 
αντίγραφο θα δημοσιευθεί με την απόφαση αυτή. 

Η παρούσα τροποποίηση θα βαρύνει τον προϋπολογι¬ 
σμό του Δήμου Αιγάλεω, με το ποσό των 21.000.000 δρχ. 

Η ισχύς της αρχίζει από την ημέρα της δημοσίευσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 15 Μάίου 1998 

Ο Πρόεδρος Δ.Σ. 

ΓΕΡ. ΚΑΤΩΠΟΔΗΣ 

Αριθ. 2587 (3) 

Αναγνώριση της ιδιωτικής παρόδου Δημοτική ότι υπάρχει 
πριν από το έτος 1923 στην Αμφίκλεια Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 

Σύμφωνα με: 

1. Τις διατάξεις: 

α) Τηςπαρ. 4 του άρθρου 20 του από 17.7.1923 Ν.Δ/τος 
«περί σχεδίων πόλεων, κωμών και συνοικισμών του 
Κράτους και ανεγέρσεως αυτών». 

β) Του Ν. 3200/55 «περί Διοικητικής Αποκεντρώσεως», 
όπως έχει συμπληρωθεί και τροποποιηθεί μεταγενέστερα 
με το 532/70 Ν.Δ. 

γ) Το 712/70 Β .Δ. «περί καθορισμού των διατηρουμένων 
υπέρ του Υπουργού Δημοσίων Έργων αρμοδιοτήτων», 
που εκδόθηκε σ’ εκτέλεση του 532/70 Ν.Δ., όπως αυτά 
τροοποιήθηκαν και συμπληρώθηκαν με τα 677/71 και 
198/72 Β.Δ/τα. 

2. Το αριθμ. 551/16.3.98 έγγραφο του Δήμου 
Αμφίκλειας, με την οποία ζητά την έκδοση αποφάσεως 
για την πάροδο Δημοτική που έχει σχηματιστεί πριν από 
το έτος 1923. 

3. Τους ακόλουθους τίτλους ιδιοκτησίας, στους οποί¬ 
ους αναφέρεται η υπόψη πάροδος: 


α) Την αριθμ. 13/1997 απόφαση του Ειρηνοδικείου 
Αμφίκλειας. 

4. Τη 1/1998 βεαίωση του Δήμου ότι η πάροδος αυτή 
προϋπήρχετου έτους 1923. 

5. Το από Δεκέμβριο 1997 τοπογραφικό διάγραμμα. 

6. Την 37/4.5.98 πράξη του Συμβουλίου Χ.Ο.Π. Ν. 
Φθιώτιδας, αποφασίζουμε: 

Αναγνωρίζουμε ότι η πάροδος δημοτική, που έχει σχη- 
ματισθεί με ιδιωτική πρωτοβουλία, προϋπήρχε του από 
17.7.1923 Ν.Δ/τος, μετά την ισχύ του οποίου δεν έγινε κα¬ 
μία αύξηση του αρχικού κοινόχρηστου χώρου. 

Η ανωτέρω πάροδος βρίσκεται μέσα στο εγκεκριμένο 
σχέδιο Αμφίκλειας και περικλείεται από τις οδούς 
Δημοτικούς, όπως φαίνεται στο από Δεκέμβριο 1997 το- 
πογραφικό διάγραμμα του μηχανικού Ευστάθιου 
Καρούμπη, το οποίο έχει θεωρηθεί απότο Δ/ντή Τεχνικών 
Υπηρεσιών της Νομαρχίας μας. 

Η αναγνώριση της οδού γίνεται για πολεοδομικούς λό¬ 
γους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 8 Μάί'ου 1998 

Ο Νομάρχης 
ΕΥΘ. ΠΑΠΑΒΑΣΙΛΕΙΟΥ 

ΑΝΑΚΟΙΝΩΣΕΙΣ 

(4) 

Ειδοποίηση παρακαταθέσεως αποζημιώσεως ρυμοτο- 
μούμενων ακινήτων στο Δ. Καστοριάς. 

Με την υπ’ αριθμ. 4/12.7.1995 πράξη τακτοποίησης και 
αναλογισμού ιδιοκτησιών στο Ο.Τ. 4 του εγκεκριμένου 
ρυμοτομικού σχεδίου της πόλης Καστοριάς, η οποία κυ¬ 
ρώθηκε και κατέστη απρόσβλητη με την υπ’ αριθμ. πρωτ. 
ΚΘ/1340/20.5.1996 απόφαση του Νομάρχη Καστοριάς, 
ρυμοτομούνται τμήματα ακινήτων και κτίσματα που βρί¬ 
σκονται στο Ο.Τ. 4 του Σχεδίου Πόλεως του Δήμου 
Καστοριάς μεταξύ άλλων και του φερόμενου ως ιδιοκτή¬ 
τη Δάλλα Ζήση και αληθινών δικαιούχων των: 

1) Ζήση Δάλλα του Περικλή, 2) Κυριάκου Δάλλα του 
Περικλή, 3) Βασιλείου Δάλλα του Περικλή και 4) 
Ευφροσύνης χήρας Περικλή Δάλλα, όπως ακριβώς εμ¬ 
φανίζονται στο τοπογραφικό σχεδιάγραμμα που συνο¬ 
δεύει την πράξη αυτή και ειδικότερα: 
α) τμήμα 1 - 7 - 5 - 6 - 1 , εμβαδού 7τ.μ. 
β) τμήμα 1-6-5-3-2-1, εμβαδού 16τ.μ. 
γ) τμήμα 5-4-3-5, εμβαδού 0,70 τ.μ. 
δ) οικοδομή - ισόγειο, εμβαδού 23,70 τ.μ. 
ε) οικοδομή -1 ος όροφος, εμβαδού 23,70 τ.μ. 

Με την υπ’ αριθμ. 199/516/188/1996 απόφαση του 
Μονομελούς Πρωτοδικείου Καστοριάς, καθορίσθηκε η 
προσωρινή τιμή μονάδος αποζημιώσεως για τα ανωτέρω 
οικοπεδικά τμήματα και κτίσματα ως εξής: 


α) τμήμα 1 -7-5-6-1, εμβαδού 7 τ.μ. — 250.000 δρχ. χ 7 
τ.μ. = 1.750.000 δρχ. 

β)τμήμα 1-6-5-3-2-1, εμβαδού 16τ.μ. - 250.000χ 16τ.μ. 

= 4 . 000.000 δρχ. 

γ) τμήμα 5-4 3-5, εμβαδού 0,70 τ.μ. = 250.000 δρχ. χ 
0,70 τ.μ. = 175.000 δρχ. 

δ) οικοδομή-ισόγειο, εμβαδού 23,70τ.μ. = 5.000.000 δρχ. 

ε) οικοδομή - 1ος όροφος, εμβαδού 23,70 τ.μ. = 

2 . 000.000 δρχ. 

Η αναλογούσα αποζημίωση ανερχόμενη στο συνολικό 
ποσό των 12.925.000 δραχμών παρακατατέθηκε στο 
Ταμείο Παρακαταθηκών και Δανείων - Γραφείο 
Καστοριάς, εκδοθέντοςτου υπ' αριθμ. 014054/27.4.1998 
γραμματίου συστάσεως παρακαταθήκης υπέρ και επ ο- 
νόματι αστών που θα αναγνωρισθούν δικαιουχοιτης απο¬ 
ζημιώσεως με δικαστική απόφαση. 

Το ανωτέρω γραμμάτιο κατατέθηκε νόμιμα στον συμ¬ 
βολαιογράφο Καστοριάς Κωνσταντίνο Γκολομπία και συ¬ 
ντάχθηκε προς τούτο η υπ' αριθμ. 8984/12.5.1998 πράξη 
κσταθέσεως γραμματίου συστάσεως παρακαταθήκης. 

Ήδη ειδοποιούμε τους ανωτέρω ως φερόμενους ιδιο¬ 
κτήτες ότι έγινε η παρακατάθεση της προσωρινά προσ- 
διορισθείσης αποζημιώσεως. 

(Αρ. διπλότυπου ΔΟΥ Καστοριάς 133899/98) 

Καστοριά, 12Μάίου 1998 
Η Πληρεξούσια Δικηγόρος 
ΦΙΛΑΡΕΤΗ ΠΑΥΛ. ΚΩΤΣΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




